POLOKWANE – Elke keer voor die 17-jarige Waldo Espach op die veld draf, maak hy eers sy oë vir ‘n oomblik toe en dra die wedstryd en sy spanmaats aan die Here op. Dan draf hy op die veld onder die toeskouers se luide applous en vir die volgende 80 minute gee hy sy alles.
Hy vertel dat hy in Julie deelgeneem het aan die Bokkeweek toe hy die Verre Noord Kavaliers verteenwoordig het en dat hy tydens hierdie geleentheid gekies is vir die o/17-toerspan en ook die o/19-Gazellespan.